open-index/open-wikipedia-markdown huggingface dataset:
2016ء سعودی عرب دھماکے

**[[مدینہ منورہ]]** میں 4 جولائی 2016ء کو مسلمانوں کے دوسری سب سے مقدس مسجد، مسجد نبوی کے قریب دھماکا سنا گیا۔ اسی دن قطیف شہر میں بھی ایک دھماکا ہوا۔ رسولﷺ کی مسجد کے پاس ہونے والے دھماکے کے متعلق اکثر لوگوں کا خیال ہے کہ یہ ایک سلینڈر دھماکا تھا جبکہ قطیف میں ہونے والے دھماکے کو خودکش دھماکا قرار دیا گیا۔
اس سے قبل ایک اور عسکریت پسند نے جدہ میں امریکی قونصل خانے کے قریب خود کش حملے میں خود کو اڑا دیا، جس سے دو سعودی پولیس ایلکار زخمی ہو گئے۔

## حملے
### مدینہ منورہ
سعودی عرب کی وزارتِ داخلہ کے مطابق مدینہ میں ہونے والے ایک خودکش بم دھماکے میں چار سکیورٹی اہلکار جاں بحق جبکہ پانچ زخمی ہو گئے ہیں۔ وزارت داخلہ کے بیان میں کہا گیا ہے کہ یہ دھماکا پیر کی شام مسجدِ نبوی کے قریب ہوا اور خودکش بمبار نے اس وقت اپنے آپ کو اڑا دیا جب اسے مسجد نبوی کے باہر روکا گیا۔ العربیہ ٹی وی چینل کے مطابق خودکش بمبار نے سکیورٹی اہلکاروں سے کہا کہ وہ ان کے ہمراہ افطار کرنا چاہتا ہے اور اس کے بعد اپنے آپ کو اڑایا۔
جنوبی افریقہ سے تعلق رکھنے والے 36 سالہ قاری زیاد پٹیل نے جو دھماکے کے وقت مسجد نبوی میں موجود تھے خبر رساں ادارے ایسوسی ایٹڈ پریس سے بات کرتے ہوئے کہا کہ 

### جدہ قونصل خانہ
سعودی عرب کی وزارتِ داخلہ کے مطابق ایک مشتبہ خودکش حملہ آور نے جدہ میں واقع امریکی قونصل خانے کی عمارت کے قریب خود کو دھماکے سے اڑایا۔ اس واقعے میں مشتبہ حملہ آور ہلاک اور دو پولیس اہلکار زخمی ہوئے تھے، یہ وہ اہلکار تھے جنھوں نے حملہ آور پر قابو پانے کی کوشش کی تھی۔ اس سے قبل جدہ ہی کے امریکی قونصل خانے کو 2004ء میں حملے کا نشانہ بنایا گیا تھا جس میں 9 افراد ہلاک ہوئے تھے۔ سعودی وزارتِ داخلہ کے ترجمان میجر جنرل منصور الترکی نے کہا ہے کہ 
سلیمان فقیہ ہسپتال امریکی قونصل خانے کے سامنے واقع ہے۔ بیان میں کہا گیا ہے کہ جب محافظ گاڑی کے قریب پہنچے تو اس میں بیٹھے شخص نے ’ہسپتال کی گاڑیوں کے موقف (پارکنگ) کے اندر اپنی خودکش بیلٹ سے اپنے آپ کو اڑا دیا۔

### قطیف مسجد
میڈیا کے مطابق سعودی عرب کے مشرقی شہر قطیف میں 2 دھماکے ہوئے،عرب میڈیا کے مطابق دھماکا قطیف میں مسجد عمران کے قریب ہوا، جس میں حملہ آور ہلاک ہوا ہے،یہ دھماکا خود کش ہو سکتا ہے ۔ اس حملے عام شہریوں کو کوئی نقصان نہیں پہنچا، صرف حملہ آور ہلاک ہوا۔

## حوالہ جات

زمرہ:2016ء میں سعودی عرب میں دہشت گردانہ کاروائیاں
زمرہ:2016ء میں قتل عام
زمرہ:تاریخ مدینہ
زمرہ:جدہ
زمرہ:سعودی عرب میں خود کش دھماکے
زمرہ:مدینہ
زمرہ:مساجد پر حملے
زمرہ:ویکی ڈیٹا سے مختلف مختصر وضاحت
زمرہ:تاریخ جدہ
زمرہ:سعودی عرب میں اہل تشیع کے خلاف تشدد
زمرہ:سعودی عرب میں آفات
زمرہ:شیعہ مساجد پر حملے
زمرہ:سعودی عرب میں 2016ء
زمرہ:جولائی 2016ء کی سرگرمیاں
کتاب پیدائش کے بزرگوں کا خط زمانی

عبرانی تورات میں مذکور اُن تمام بزرگوں کا تذکرہ اِس جدول ہذا میں کیا گیا ہے جن میں انبیا بھی شامل ہیں۔

## حوالہ جات

زمرہ:کتاب پیدائش
زمرہ:یہودی تاریخ کا خط زمانی
فلج بن عبر

فلج بن عبر( ) عبرانی بائبل کی کتاب پیدائش میں عبر کے دو بیٹوں میں سے ایک کے طور پر مذکور ہے۔ وہ نوح کی اولاد سے تھے۔

## حوالہ جات

## بیرونی روابط
* ''Jewish Encyclopedia'': Peleg is briefly mentioned in the article "Eber"

زمرہ:شخصیات تورات
زمرہ:کتاب پیدائش کی شخصیات
زمرہ:محمد بن عبد اللہ کے آباؤ اجداد
زمرہ:یہود
زمرہ:شخصیات بائبل
ایس جے وی این

**ایس جے وی این** شملہ، بھارت کی ایک تیل اور توانائی کی کمپنی ہے۔

## کمپنی کا مالی موقف
31 مارچ، 2016ء کے سہ ماہی میں اس کا منافع 1474.80 ملین روپیے بتایا گیا جو پچھلے سال کے اسی سہ ماہی میں 1850.80 روپیوں سے آگے ہے۔ اس کمپنی نے مارچ 31، 2016ء کو کل 14084.80 ملین روپیوں کے سالانہ منافع کی اطلاع دی ہے۔

## حوالہ جات

زمرہ:بھارت کی توانائی کمپنیاں
زمرہ:بھارت کی تیل اور گیس کمپنیاں
زمرہ:بھارت میں پن بجلی
زمرہ:ہماچل پردیش
زمرہ:ویکی ڈیٹا سے مختلف مختصر وضاحت
کلمہ کی اقسام

**کلمہ** کی تین اقسام ہیں۔ **اسمَ:** وہ کلمہ ہے جو کسی شخص، جگہ یا چیز کے لیے استعمال ہو۔ مثلا: پاکستان، کراچی، لاہور، اسلام آباد، فصیح، ثاقب، شاہدہ، منتظر، حنا، پہاڑ، دریا، سمندر، زمین، آسمان، کرسی، میز، قلم، دوات، گھڑی، کمپیوٹر وغیرہ، **فعل:** وہ کلمہ ہے جس میں کسی کام کا کرنا، ہونا یا سہنا زمانے کے لحاظ سے پایا جائے۔ مثلا: سوتا ہے، سوئے گا، کھائے گا، کھاتا ہے، پیتا ہے، پیئے گا، پڑھا لکھا ہے، پڑھے گا، وہ آتا ہے، اسلم آیا، عرفان گیا وغیرہ۔ **حرف:** وہ کلمہ ہے جو نہ تو اسم ہو اور نہ فعل ہو مگر اسم اور فعل کوآپس میں ملا کر مطلب پورا کرے۔ مثلا: کی۔ کا۔ کے، کو، تک، پر، سے وغیرہ

= کلمہ کی اقسام =
کلمہ کی تین اقسام ہیں۔
# اسم
# فعل
# حرف
## اسم
### اسم کا مفہوم
* اسم اُس کلمہ کو کہتے ہیں جو کسی جگہ، چیز یا شخص کا نام ہو۔
* اسم وہ کلمہ ہے جو کسی شخص، جگہ یا چیز کے لیے استعمال ہو۔
* کسی چیز، جگہ یا شخص کے نام کو اسم کہا جاتا ہے۔
### اسم کی مثالیں
اسم کی مثالوں کے چند نمونے ملاحظہ کریں۔

پاکستان، کراچی، لاہور، اسلام آباد، فصیح، ثاقب، شاہدہ، منتظر، حنا، پہاڑ، دریا، سمندر، زمین، آسمان، کرسی، میز، قلم، دوات، گھڑی، کمپیوٹر وغیرہ

## فعل
### فعل کا مفہوم
* فعل وہ کلمہ ہے جس میں کسی کام کا کرنا، ہونا یا سہنا زمانے کے لحاظ سے پایا جائے۔
* فعل اُس کلمہ کو کہتے ہیں جس میں کسی کام کا کرنا، ہونا یا سہنا زمانے کے تعلق سے پایا جائے۔
* زمانے کے تعلق سے پایا جانے والا ایسا کلمہ جس میں کسی کام کا کرنا، ہونا یا سہنا پایا جائے فعل کہلاتا ہے۔
### فعل کی مثالیں
فعل کی مثالوں کے چند نمونے ملاحظہ کریں۔

سوتا ہے، سوئے گا، کھائے گا، کھاتا ہے، پیتا ہے، پیئے گا، پڑھا لکھا ہے، پڑھے گا، وہ آتا ہے، اسلم آیا، عرفان گیا وغیرہ
## حرف
### حرف کا مفہوم
* حرف اُس کلمہ کو کہتے ہیں جو نہ تو کسی چیز کا نام اسم ہواور نہ فعل (کام) کے معنی دے بلکہ دو اسموں کا آپس میں ملانے اور اسم اور فعل کا آپس میں جوڑنے کے لیے استعمال ہو۔
* حرف وہ کلمہ ہے جو نہ تو اسم ہو اور نہ فعل ہو مگر اسم اور فعل کوآپس میں ملا کر مطلب پورا کرے۔
* ایسا کلمہ جو نہ تو کسی چیز کا نام ہو اور نہ کسی کام کے کرنے یا ہونے کے معنی دے بلکہ اسم اور فعل کو جوڑنے کے لیے استعمال ہو حرف کہلاتا ہے۔

### حرف کی مثالیں
فعل کی مثالوں کے چند نمونے ملاحظہ کریں۔

کی۔ کا۔ کے، کو، تک، پر، سے وغیرہ
## حوالہ جات

زمرہ:اجزائے کلام
زمرہ:اردو قواعد
زمرہ:قواعد
پنجاب قتل عام، 1991ء

** 1991 پنجاب قتل عام** وہ قتل عام ہے جو بھارتی ریاست پنجاب میں ایک ٹرین میں ہوا جو لدھیانہ ضلع میں کھڑی تھی، اس ٹرین کو سکھ علاحدگی پسندوں نے روک کر اس میں موجود ہندو مسافروں کا قتل عام کیا جس میں 80 سے 126 تک اموات ہوئیں۔ اس واقعے میں ٹرین کو روک کر سب سے پہلے ہندو مسافروں کی شناخت کی گئی اور انھیں دیگر سے علاحدہ کر کے ان پر فائرنگ کی گئی بعد میں دسمبر کے مہینے میں ایک اور ٹرین کو روک کر ہندوں کو قتل کیا گیا جس میں 47 افراد کی ہلاکتیں ہوئیں۔ اسی عرصے میں ہلاک ہونے والوں کی تعداد 7ۜۜ00 تک تھیں۔

## مزید دیکھیے
* خالصتان
* پنجاب

## حوالہ جات

زمرہ:1991ء میں قتل عام
زمرہ:بھارت میں خون ریزیاں
زمرہ:بھارتی پنجاب میں بغاوت
زمرہ:بھارتی پنجاب میں دہشت گردی
زمرہ:تاریخ ہند کے نامکمل مضامین
زمرہ:جون 1991ء کی سرگرمیاں
زمرہ:سکھ دہشت گردی
زمرہ:ضلع لدھیانہ
زمرہ:دہشت گردی کے نامکمل مضامین
زمرہ:ہندوﺅں پر مظالم
زمرہ:1991ء میں ریلوے حادثات
کار بم دھماکا

**کار بم دھماکا** یا **ٹرک بم دھماکا**، دھماکے کی ایک قسم ہے،جس میں کسی گاڑی، ٹرک یا دوسری اس طرح کی مشینری میں بم، بارودی مواد دیگر جان لیوا اشیاء نصب کر کے اپنے ہدف کو نشانہ بنایا جاتا ہے۔ عموماََ اس طرح کی کارروائیوں کے تین مقاصد ہوتے ہیں یعنی کسی دشمن کو سیاسی یا ذاتی مفادات کے لیے نشانہ بنانا، لوگوں میں دہشت پیدا کرنا یا گوریلا جنگ کرنا۔ اس طرح کی کارروائیوں میں جن مواد کا استعمال کیا جاتا ہے وہ خاص طور پر کار بمبنگ کے لیے بنائے جاتے ہیں اور اس بم کی اس قسم کو کار بم کہا جاتا ہے۔ اس کے علاوہ ٹائم بم بھی کبھی کبھار اس طرح کی کارروائیوں میں پایا گیا ہے۔

## مزید دیکھیے
* خودکش حملہ
پنجاب مسلح بغاوت

بھارتی پنجاب میں سکھوں کی مسلح تحریک سنہ 70 کی دہائی میں شروع ہوئی جب کچھ سکھوں نے بشمول تحریک خالصتان مسلح بغاوت کا راستہ اختیار کیا۔ گو کہ اس تحریک کی وجوہات پیچیدہ ہیں تاہم 1947ء سے بھارت کی زیر اقتدار جماعت انڈین نیشنل کانگریس کا خطہ پنجاب، سکھ مت اور پنجابی زبان کے تئیں غلط رویہ اس مسلح تحریک کا بنیادی سبب بنا۔ پنجاب کے ایسے اسکولیں جو پنجابی بچوں کو ہندی زبان پڑھاتے ہیں، سکھ رہنماؤں اور بچوں کے والدین کی نگاہ میں مشکوک قرار پائے۔

اس ضمن میں پنجاب میں پنجابی صوبہ نامی عوامی تحریک چلائی گئی جس کا مقصد ہندی زبان کو ہٹا کر اس کی جگہ پنجابی زبان کو صوبہ پنجاب کی دفتری زبان قرار دینا تھا۔ 14 اپریل 1955ء میں حکومت نے اس پر پابندی عائد کی۔65 اس دوران میں سکھوں کو کڑی آزمائشوں سے گذرنا پڑا، ان کے پرامن مظاہروں اور بے گناہ زائرین پر لاٹھیاں برسائی گئیں، حوالہ زندان کیا گیا اور ان کی بہت سی عبادت گاہوں پر حملے بھی کیے گئے۔ پاک بھارت جنگ 1965ء کے بعد سنہ 1966ء پنجابی زبان کو پنجاب کی دفتری زبان قرار دیا گیا، نیز اس وقت پنجاب کو تقسیم کر کے ہماچل پردیش، ہریانہ اور پنجاب تین علاحدہ صوبے بنا دیے گئے۔

لیکن اس سے مسائل حل نہیں ہو سکے اور سکھوں نے آنندپور صاحب سفارش پیش کی۔ جس میں بہت سے مذہبی اور سیاسی مسائل اور مشکلات کا ذکر کیا گیا، ان میں ایک سفارش یہ تھی کہ بھارت کے تمام صوبوں میں سکھ مت کو بطور مذہب قبول کیا جائے۔ لیکن مرکزی حکومت نے اس سفارش کو نامنظور کر دیا۔ نتیجتاً سکھوں کے ایک مذہبی رہنما جرنیل سنگھ بنڈراںوالے سنہ 1982ء میں اکالی دل میں شامل ہوئے دھرم یدھ مورچے کا اعلان کیا، یہ ایک پرامن مورچا تھا جو آنندپور صاحب سفارش کو منظور کرانے کے لیے نکالا گیا۔ اس میں ہزاروں لوگ شامل ہوئے، کانگریس حکومت نے بزور اس مارچ کو روکنے کی کوشش کی اور حفاظتی دستوں نے ڈھائی مہینے میں تیس ہزار سے زائدافراد کو گرفتار کیا، جب کہ سینکڑوں افراد پولیس کی گولیوں کا نشانہ بن گئے۔ اس وقت بنڈراں والا نے کہا کہ اگر حکومت یوں ہی مسئلہ حل کرنا چاہتی ہے تو حالات مسلح تحریک تک ہی جائیں گے۔

6 جون 1984ء کو آپریشن بلیو سٹار کے وقت گولڈن ٹمپل امرتسر میں جو سکھوں کا ایک مقدس مقام ہے، بنڈراں والا کو ماردیا گیا۔ اور 31 اکتوبر 1984ء کو اندرا گاندھی کو ان کے سکھ محافظ ستونت سنگھ اور بینت سنگھ (قاتل) بینت سنگھ نے قتل کر دیا۔ ان دو حادثوں نے سکھ اور سکھ مخالف تشدد کو پھیلانے میں زبردست کردار ادا کیا، تشدد کی یہ فضا 1990ء کی دہائے کے آغاز تک برقرار رہی۔

## مزید دیکھیے
* 1984ء کے سکھ مخالف فسادات
* آپریشن بلیو سٹار
* تحریک خالصتان
* 1991 پنجاب قتل عام

## حوالہ جات

زمرہ:1980ء کی دہائی کے تنازعات
زمرہ:1990ء کی دہائی کے تنازعات
زمرہ:بھارت میں بغاوتیں
زمرہ:بھارتی پنجاب میں بغاوت
زمرہ:تاریخ بھارتی پنجاب (1947ء-تاحال)
زمرہ:تاریخ سکھ مت
زمرہ:خود مختار بھارت
زمرہ:سکھ دہشت گردی
زمرہ:دہشت گردی
زمرہ:بھارت میں مذہبی تشدد
زمرہ:اندرا گاندھی کا قتل
زمرہ:اندرا گاندھی انتظامیہ
زمرہ:بھارتی پنجاب میں دہشت گردی
زمرہ:بھارت میں 1984ء
زمرہ:بیسویں صدی کے تنازعات
زمرہ:تحریک خالصتان
زمرہ:نرسمہا راؤ انتظامیہ
زمرہ:سکھ سیاست
زمرہ:بھارت میں بیسویں صدی
زمرہ:1984ء میں ایشیا میں دہشت گرد واقعات
زمرہ:بھارت کی جنگیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:سرد جنگی تنازعات
زمرہ:ایشیا میں نسلی صفایا
1931 کشمیری موذن قتل عام

13 جولائی سن 1931ء میں کشمیر میں ہزاروں کشمیریوں نے عبدالقدیر نامی کشمیری رہنما ء کو باغی قرار دیکر گرفتار کرنے پر سرینگر سنٹرل جیل کے سامنے احتجاج کیا ظہر کی نماز کے وقت جب مظاہرین میں سے ایک نوجوان نے نماز کے لیے ازان دی تو ایک ڈوگرہ سپاہی نے گولی چلادی جس سے اس موذن کی موت ہوئی اسی اذان کو اسی مقام سے ایک دوسرے نوجوان نے شروع کیا لیکن اسے بھی گول ماردی گئی تاریخ کے مطابق اس طرح بائیس نوجوان ہلاک ہوئے تب یہ اذان تکمیل کو پہنچی۔۔اس قتل عام کی یاد میں ہر سال کشمیر میں 13 جولائی کو**[[یوم شہدائے کشمیر]]** منایا جاتاہے۔ جبکہ بعض بھارتی ذرائع اس حوالے سے کچھ اور ہی کہانی سناتے ہیں ان کے مطابق مسلمانوں کی بجائے ہندوؤں کا قتل عام کیا گیا۔ 

## حوالہ جات

## بیرونی روابط
* 13 جوالائی ایک نئی سوچ کا دن

زمرہ:1931ء میں بھارت
زمرہ:1931ء میں قتل
زمرہ:تاریخ کشمیر
زمرہ:جموں اور کشمیر میں قتل عام
زمرہ:جولائی کی تقریبات
یوم شہدائے کشمیر

**یوم شہدائے کشمیر** ہر سال 13 جولائی کو کشمیری موذنوں کے قتل کی یاد میں کشمیر اور بعض پاکستانی علاقوں میں منایا جاتا ہے جس کا مقصد ان مقتولین سے اظہار یکجہتی ہوتی ہے۔ اس دن 1931 میں مہاراجا کشمیر کے سپاہیوں نے آذان دیتے 22 کشمیری نوجوانوں کو قتل کیا تھا۔

## مزید دیکھیے
* 1931 کشمیری موذن قتل عام
* یوم یکجہتی کشمیر

## حوالہ جات

زمرہ:تاریخ کشمیر
زمرہ:جولائی کی تقریبات
زمرہ:بھارت میں رسوم
زمرہ:ویکی ڈیٹا سے مطابقت رکھنے والی مختصر تفصیل
زبردست (فلم)

**زبر دست** ایک بھارتی فلم تھی جسے ناصر حسین نے ڈائیریکٹ کیا تھا اور اس کے پروڈیوسر مشیر ریاض تھے یہ 1985 میں ریلیز کی گئی تھی۔ یہ ناصر کی آخری فلم ثابت ہوئی۔اس میں سنی دیول سنجیو کمار اور جیاپرادھا جیسے فنکار شامل تھے۔

## حوالہ جات

زمرہ:1980ء کی دہائی کی ہندی زبان کی فلمیں
زمرہ:1985ء کی فلمیں
زمرہ:بھارتی فلمیں
زمرہ:ناصر حسین کی ہدایت کاری میں بننے والی فلمیں
زمرہ:ہندی زبان کی فلمیں
زمرہ:1980ء کی دہائی کی بھارتی فلمیں
زمرہ:آر ڈی برمن کی مرتب کردہ موسیقی پر مشتمل فلمیں
پشاوری چپل

200px|تصغیر|ایک روایتی پشاوری چپل
**پشاوری چپل** ایک قسم کی چپل ہے جو زیادہ تر پاکستان کے شمال مغربی اور وسطی علاقوں میں استعمال کی جاتی ہے۔ یہ چپل شلوار قمیض کے ساتھ استعمال کی جاتی ہے۔ شروع میں یہ چپل چمڑے کی مددسے صرف کالے اور براؤن رنگ میں تیارکی جاتی تھی، اب یہ کئی دوسرے رنگوں میں بھی تیار کی جاتی ہے، لوگ چپل سازوں سے اپنے پسندیدہ رنگ کی پشاوری چپل بنواتے ہیں۔

مختلف مذہبی تہواروں اور تقریبات میں بھی پشاوری چپل پہنی جاتی ہے۔ ہر تہوار اور تقریب میں اسے کافی مقبول سمجھا جاتا ہے۔ ان ڈیزائنز میں ڈبل تلوے والی پشاوری چپل تیار کی جاتی ہے۔ مختلف تہواروں کے موقع پر نئے پشاوری چپل پہنا روایت کا حصہ رہتا ہے تاہم عیدین میں اسی خاص اہمیت حاصل ہوتی ہے۔
پشاوری چپل پاکستان کے دیگر علاقوں میں بھی تیزی سے مقبول ہو چکی ہے 
خاص کر نوجوانوں میں اسے جینز کے ساتھ پہننے کا رجحان بن گیا ہے۔

2014ء میں پشاوری چپل عالمی سطح پر فیشن کی ایک علامت بنی۔ برطانوی فیشن ڈیزائنر پاول سمتھ نے پشاوری چپل کی نقل کر کے چپل بنائے اور 300 پاؤنڈز (50 ہزار پاکستانی روپیہ) پر ایک جوڑہ فروخت کیا، پاول سمتھ نے لوگوں کے سامنے اسے اس انداز میں پیش کیا کہ یہ ڈیزائن اسی نے تیار کیا ہے، اس پر ایک تعداد میں لوگوں نے مختلف جگہوں پر اس کے خلاف شکایت کی کہ پاکستانی ڈیزائنرز کی محنت کو ضائع کراکر سمتھ نے فنکاروں کے اس محنت پر اپنا نام لگایا ہے۔ اس کے ساتھ ساتھ لوگوں نے برطانوی برینڈز مالکان اور برطانوی حکومت سے بھی مطالبہ کیا کہ یہ چپل پاکستان کی ثقافت کا اہم جز ہے، ان کو اپنے اصلی نام سے ہی پکارا جائے اور جو لوگ فنکاروں کے محنت کو ضائع کر رہے ہیں ان کے خلاف قانونی کاراجوئی کی جائے۔ اس احتجاج کے بعد پاول سمتھ نے اپنی ویب سائٹ پر چپلوں کی ڈسکرپشن تبدیل کر کے یہ ٹیگ لگا لیا کہ "یہ چپل پشاوری چپل سے متاثر ہو کر بنائی گئی ہے"۔"

## مزید دیکھیے
* پشاوری پگڑی

## بیرونی روابط
* 
* 

## حوالہ جات

زمرہ:پاکستانی پاپوش
زمرہ:پشاور
زمرہ:پشتون ثقافت
زمرہ:روایتی پاپوش
زمرہ:ویکی ڈیٹا سے مطابقت رکھنے والی مختصر تفصیل
کار جیکنگ

**کار جیکنگ** ایک جرم ہے جس میں گاڑیوں پر ڈاکہ ڈال کر گاڑی میں سوار افراد سے مالیات اور قیمتی اشیاء چھین لیے جاتے ہیں۔ اس جرم کے لیے کارجیکنگ کا لفظ پہلی مرتبہ ای جے میچل نے سال 1991ء میں اپنے اخبار میں اس وقت استعمال کیا جب ایک قتل پر تحقیق ہو رہی تھی۔

## تدابیر
کار جیکنگ سے بچنے کے لیے پولیس اور مختلف محکمہ جات کی جانب سے عام لوگوں کو عموماً درج ذیل چیزوں سے آگاہ رہنے کی تجویز کی جاتی ہے:
* چوکس رہنا اور آس پاس کے مشکوک لوگوں پر نظر رکھنا۔
* ایسی جگہوں میں گاڑی پارک کیا کریں جہاں روشنی زیادہ ہو۔
* گاڑیوں کے دروازے بند رکھا کریں (چابی سے لاک کیا کریں)۔
* ایسے علاقوں سے مت گذرا کریں جن کے متعلق یہ مشہور ہو کہ وہ چوری اور ڈھکیتی کے لیے معروف ہیں۔
* کار جیکنگ ہوتے ہی پولیس کو فوری طور پر آگاہ کریں جتنے جلدی ہو سکے۔
* ایسے سنسان پارکنگ،اے ٹی ایمز،وغیرہ کے پاس جانے سے گریز کریں جہاں آبادی نہ ہو۔
* جب آپ کسی جگہ ٹریفک میں پھنس جائیں تو اپنی اور دوسری گاڑیوں کے درمیان فاصلہ چھوڑیں تاکہ اگر کبھی ہنگامی صورت حال میں کار جیکنگ ہو جائے تو اس چھوڑے ہوئے فاصلے کے ذریعے بآسانی گاڑی نکال کر وہاں سے نکلا جاسکے۔
* کچھ خطرناک صورت حال میں جہاں خطرہ لاحق ہو، اس میں مزاحمت کرنے کی بجائے گاڑی اور جو بھی پیسا آپ کے پاس ہو اسے حوالہ کریں، کیونکہ ممکن ہے چور ایسے آلات کا استعمال کریں جس سے آپ کے جان کو خطرہ لاحق ہو جائے۔

## مزید دیکھیے
* ڈاکہ

زمرہ:پرتشدد جرائم
زمرہ:منظم جرائم بلحاظ سرگرمی
زمرہ:ڈاکا
زمرہ:ویکی ڈیٹا سے مطابقت رکھنے والی مختصر تفصیل
زمرہ:گاڑیاں
زمرہ:خودمتحرکات
زمرہ:اغوا
خالصتان کمانڈو فورس

**خالصتان کمانڈو فورس** یا **کے سی ایف** ایک سکھ مسلح تنظیم ہے جس کا دائرہ کار بھارتی پنجاب ہے۔ امریکی سٹیٹ ڈیپارٹمنٹ  اور پنجاب پولس سراغرساں ادارے کے معاون انسپکٹر جنرل کے مطابق یہ تنظیم بہت سی قاتلانہ سرگرمیوں میں ملوث تھی جن میں 1995ء میں پنجاب کے وزیر اعلیٰ بینت سنگھ کا قتل بھی شامل ہے۔

## حوالہ جات

## بیرونی روابط
* بھارت کے سر پر منڈلاتا خطرہ۔۔۔۔۔’’خالصتان‘‘

زمرہ:بھارت کی جانب سے دہشت گرد قرار دی جانے والی تنظیمیں
زمرہ:بھارت میں قائم نیم فوجی تنظیمیں
زمرہ:سکھ دہشت گردی
زمرہ:ایشیا میں دہشت گرد قرار دی جانے والی تنظیمیں
خالصتان زندہ باد فورس

** خالصتان زندہ باد فورس** یا **کے زیڈ ایف** ایک سکھ مسلح تنظیم اور تحریک خالصتان کا جزو ہے جس کا مقصد سکھوں کے لیے خالصتان وطن کے حاصل کرنے کے لیے مسلح طور پر جدوجہد کرنا ہے۔

## تنظیم اور فعالیت
اس تنظیم کی سربراہی ایک کشمیری نژاد رنجیت سنگھ نیتا کرتے ہیں، جنھیں سنہ 2008ء میں بھارت کے انتہائی مطلوب 20 افراد کی فہرست میں شامل کیا گیا تھا۔

## حوالہ جات

## بیرونی روابط
* بھارت کے سر پر منڈلاتا خطرہ۔۔۔۔۔’’خالصتان‘‘

زمرہ:آزادی کی قومی تحریکیں
زمرہ:ایشیا میں دہشت گرد قرار دی جانے والی تنظیمیں
زمرہ:بھارت کی جانب سے دہشت گرد قرار دی جانے والی تنظیمیں
زمرہ:بھارت میں قائم نیم فوجی تنظیمیں
زمرہ:سکھ دہشت گردی
زمرہ:یورپی اتحاد کی جانب سے دہشت گرد قرار دی جانے والی تنظیمیں
زمرہ:ویکی ڈیٹا سے مختلف مختصر وضاحت
زمرہ:پنجاب، بھارت میں قائم تنظیمیں
زمرہ:بھارت کی سیاست
زمرہ:اعتزال
زمرہ:سکھ مت
زمرہ:2009ء میں دہشت گردی کے واقعات
منزل منزل

منزل منزل 1984 کی ایک بھارتی رومانوئی ڈراما فلم تھی جس کے ڈائیریکٹرناصر حسین تھے،اس میں سنی دیول ،پریم چوپڑاکلبھوشن کھاربندا اور دیپل کپاڈیا شامل تھے۔

## گانے

## بیرونی روابط
* 

## حوالہ جات

زمرہ:1980ء کی دہائی کی ہندی زبان کی فلمیں
زمرہ:1984ء کی فلمیں
زمرہ:بھارتی فلمیں
زمرہ:ناصر حسین کی ہدایت کاری میں بننے والی فلمیں
زمرہ:ہندی زبان کی فلمیں
زمرہ:ویکی ڈیٹا سے مختلف مختصر وضاحت
زمرہ:1980ء کی دہائی کی بھارتی فلمیں
زمرہ:آر ڈی برمن کی مرتب کردہ موسیقی پر مشتمل فلمیں
ادیتا بھتٹاچریا

**ادیتا بھتٹاچریا**  ایک بھارتی فلم ڈائیریکٹر اور منظر نویس ہیں جو اپنی فلم راکھ (1989) کے لیے جانے جاتے ہیں جس میں عامر خان اور پنکاج کپور جیسے اداکاروں نے کام کیا تھا اس فلم نے تین نیشنل فلم ایوارڈ جیتے تھے۔ 
وہ فلم ڈائیریخٹر باسو بتا چریا کے بیٹے ہیں۔ 
## ابتدائی زندگی
وہ ایک نامور فلمی ڈئیریکتروں کے گھر میں پیدا ہوئے والد صاحب خود اسی پیشے سے منسلک تھے جبکہ والدہ خود ایک ڈاکیومنٹری اور کالمنگار تھیں وہ فلمساز بیمل رائے کی بیٹی تھیں۔ اسنکی دو بہنیں ہیں۔ 

## مزید دیکھیے
راکھ (فلم)

## حوالہ جات

زمرہ:1965ء کی پیدائشیں
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بنگالی شخصیات
زمرہ:بیسویں صدی کے بھارتی مرد اداکار
زمرہ:بھارتی مرد فلمی اداکار
زمرہ:بھارتی مرد منظر نویس
زمرہ:ممبئی کی شخصیات
زمرہ:ممبئی کے فلمی ہدایت کار
زمرہ:ممبئی کے مرد اداکار
زمرہ:ہندی زبان کے فلم ہدایت کار
زمرہ:ہندی سنیما کے مرد اداکار
زمرہ:بنگالی ہندو
زمرہ:ویکی ڈیٹا سے مختلف مختصر وضاحت
زمرہ:کپور خاندان
پال سمتھ (فیشن ڈیزائنر)

**سر پال سمتھ** (Sir Paul Smith) ایک برطانوی ڈیزائنر ہے جس کا کاروبار اور ساکھ مردوں کے فیشن خصوصی طور پر سلائی پر مرکوز ہے۔ پاول سمتھ کو 2000ء میں ملکہ الزبتھ دوم نے نائٹ (knight) کے اعزاز سے نوازا۔ 1970ء میں ایک دکان کے ساتھ کمپنی کی بنیاد رکھنے کے بعد موجودہ دور میں اس کی دنیا بھر میں 300 سے زائد دکانیں اور سالانہ کاروبار 200 ملین برطانوی پاونڈ ہے۔

## بیرونی روابط

## حوالہ جات

زمرہ:1946ء کی پیدائشیں
زمرہ:بقید حیات شخصیات
زمرہ:نائٹس بیچلر
زمرہ:ویبی اعزاز یافتگان
زمرہ:کامنز زمرہ جس کا ربط ویکی ڈیٹا پر ہے
زمرہ:انگریز فیشن ڈیزائنر
زمرہ:اعلی فیشن برانڈ
زمرہ:لگژری برانڈ
زمرہ:فیشن میں کاروباری شخصیات
زمرہ:برطانوی فیشن ڈیزائنر
زمرہ:لندن کی کاروباری شخصیات
اسم فاعل

**اسم فاعل**  اُس اسم کو کہتے ہیں جو فاعل یعنی کام کرنے والے کو ظاہر کرے اور کسی کا اصل نام نہ ہو۔ اردو میں عربی اور فارسی کے اسم فائل بھی استعمال ہوتے ہیں۔ اسم فائل کی درج ذیل چار اقسام ہیں۔ اسم فاعل مفرد، اسم فائل، اسم فائل مرکب، اسم فائل قیاسی، اسم فائل سماعی۔
= اسم فائل =
## اسم فائل کا مفہوم
اسم فائل اُس اسم کو کہتے ہیں جو فاعل یعنی کام کرنے والے کو ظاہر کرے اور کسی کا اصل نام نہ ہو ۔

یا

وہ اسم جو فاعل یعنی کسی کام کرنے والے کی جگہ استعمال ہو۔

یا

اسم فاعل وہ اسم ہوتا ہے جو کسی کام کرنے والے کو ظاہر کرے اور مصدر سے بنے۔

## اسم فائل کی مثالیں

دیکھنا سے دیکھنے والا، ہنسنا سے ہنسنے والا، رونا سے رونے والا، سُننا سے سُننے والا، لِکھنا سے لِکھنے والا وغیرہ

## عربی کے اسم فاعل

اُردو میں عربی کے اسم فاعل بھی استعمال ہوتے ہیں یہ فاعل کے وزن پر آتے ہیں مثلاً قاتل (قتل کرنے والا)، عالم (علم دینے والا)، رازق (رزق دینے والا)، حاکم (حکم دینے والا)، عابد (عبادت کرنے والا)، صابر(صبر کرنے والا) وغیرہ
## فارسی کے اسم فاعل
ہوا باز، پ رہی ز گار، کارساز، باغبان، کاریگر وغیرہ
= اسم فاعل کی اقسام =
اسم فاعل کی مندرجہ ذیل اقسام ہیں
# اسم فاعل مفرد
# اسم فاعل مرکب
# اسم فاعل قیاسی
# اسم فاعل سماعی
## اسم فاعل مفرد
### اسم فاعل مفرد کا مفہوم

اسم فاعل مفرد وہ اسم ہوتا ہے جو لفظِ واحد کی صورت میں ہو لیکن اُس کے معنی ایک سے زیادہ الفاظ پر مشتمل ہوں۔

### اسم فائل مفرد کی مثالیں

ڈاکو( ڈاکا ڈالنے والا)، ظالم (ظلم کرنے والا)، چور (چوری کرنے والا)، صابر (صبر کرنے والا)۔ رازق (رزق دینے والا) وغیرہ

## اسم فاعل مرکب
### اسم فائل مرکب کا مفہوم

ایسا اسم جو ایک سے زیادہ الفاظ کے مجموعے پر مشتمل ہو اسے اسم فاعل مرکب کہتے ہیں۔
### اسم فائل مرکب کی مثالیں
جیب کترا، بازی گر، کاریگر، وغیرہ
## اسم فاعل قیاسی
### اسم فائل قیاسی کا مفہوم
ایسا اسم جو مصدر سے بنے اُسے اسم فاعل قیاسی کہتے ہیں۔
### اسم فائل قیاسی کی مثالیں
کھانا سے کھانے والا، سونا سے سونے والا، آنا سے آنے والا، دوڑنا سے دوڑنے والا وغیرہ
## اسم فاعل سماعی
### اسم فائل سماعی کا مفہوم
ایسا اسم فاعل جو مصدر سے کسی قاعدے کے مطابق نہ بنا ہو، بلکہ اہلِ زبان سے سننے میں آیا ہو، اُسے اسم فاعل سماعی کہتے ہیں۔
### اسم فاعل سماعی کی مثالیں
شتربان، فیل بان، گویا، بھکاری، جادو گر، گھسیارا، پیغامبر، وغیرہ

= فاعل اور اسم فاعل میں فرق =
## فاعل
فاعل ہمیشہ جامد اور کسی کام کرنے والے کا نام ہوتا ہے مثلا حامد نے اخبار پڑھا، عرفان نے خط لکھا امجد نے کھانا کھایا، اِن جملوں میں حامد، عرفان اورامجد فاعل ہیں۔
## اسم فاعل
اسم فاعل ہمیشہ یا تو مصدر سے بنا ہوتا ہے۔ جیسا کہ لکھنا سے لکھنے والا، پڑھنا سے پڑھنے والا، کھانا سے کھانے والا، سونا سے سونے والا یا پھر اس کے ساتھ کوئی فاعلی علامت پائی جاتی ہے۔ مثلا پہرا دار،باغبان، کارساز، وغیرہ

## حوالہ جات

زمرہ:اردو قواعد
زمرہ:اسم بلحاظ قسم
زمرہ:قواعد
زمرہ:ویکی ڈیٹا سے مختلف مختصر وضاحت
زمرہ:عربی صرف و نحو
زمرہ:لاطینی الفاظ اور جملے
کسولی

**کسولی** ایک بھارتی پُر فضا شہر اور کنٹونمنٹ علاقہ ہے جو ضلع سولن، ریاست ہماچل پردیش میں واقع ہے۔ برطانوی دور میں اسے 1942ء میں بطور کنٹونمنٹ قائم کیا گیا۔ یہ شملہ سے 77 کلومیٹر اور چندی گڑھ سے 65 کلومیٹر کے فاصلے پر واقع ہے۔ کسولی قصبہ صحت افزا ماحول کی وجہ سے مشہور ہے۔ اس علاقے کے خاموش ماحول کی وجہ سے کبھی کبھی اسے سویا ہوا شہر بھی کہا جاتا ہے۔ کسولی سطح سمندر سے 1,900 میٹر کی بلندی پر واقع ہے۔

2001ء میں کسولی کی آبادی 4994 افراد پر مشتمل تھی۔ جن میں سے 56 فیصد مرد اور 44 فیصد خواتین تھیں۔ کسولی کی شرح تعلیم متوسطاً 80 فیصد تھی جس میں تعلیم یافتہ مرد 84 فیصد جبکہ خواتین 74 فی صد تھیں۔10 فیصد آبادی ان بچوں پر مشتمل تھی جن کی عمر 10 سال سے کم تھی۔

## مزید دیکھیے
* شملہ

زمرہ:بھارت کے پہاڑی مستقر
زمرہ:برطانوی ہند میں 1842ء کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:ضلع سولن کے شہر اور قصبے
زمرہ:ویکی ڈیٹا سے مختلف مختصر وضاحت
زمرہ:برطانوی ہند کی چھاؤنیاں
بیسٹن، ناٹنگھم شائر

**بیسٹن، ناٹنگھم شائر**  مملکت متحدہ کا ایک قصبہ جو انگلستان میں واقع ہے۔

## تفصیلات
بیسٹن، ناٹنگھم شائر کی مجموعی آبادی 37,010 افراد پر مشتمل ہے۔

## مزید دیکھیے
* مملکت متحدہ
* فہرست مملکت متحدہ کے شہر

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:ناٹنگھمشائر میں ٹاؤن
نان خطائی

**نان خطائی** ایک مخصوص بسکٹ ہے جو زیادہ تر پاکستان اور بھارت میں تیار کیا جاتا ہے۔ لفظ نان کا مطلب بریڈ یا روٹی اور لفظ خطائی کا مطلب بسکٹ ہے، یعنی بریڈ بسکٹ۔ پاکستان اور بھارت میں یہ بسکٹ نان خطائی کے نام سے مشہور ہیں لیکن افغانستان اور شمال مشرقی ایران میں اسے کُلچہِ خطائی کہا جاتا ہے۔ نان خطائی کے بارے میں کہا جاتا ہے کہ اس طرز کا بسکٹ سورت، بھارت میں 16ویں صدی میں ایجاد ہوا۔

## تاریخ
16ویں صدی میں ڈچ تاجروں نے سورت میں ایک بیکری بنانے کا مرکز قائم کیا اور بعد میں اسے ایک ایرانی ملازم کو فروخت کر دیا۔ ابتدائی میں یہ اکثر فروخت نہیں ہوتی تھی جس کی وجہ سے یہ بسکٹ خشک اور کرکری ہوجاتے اور پھر کچھ مقامی افراد اسے کسی گرم مشروب میں ڈبو کر کھا لیتے تھے۔ اس بسکٹ کا استعمال سستی ہونے کی وجہ سے سورت کے غریب افراد میں عام ہوا۔ بعد میں جب تاجروں نے دیکھا کہ نان خطائی کے مقبولیت میں اضافہ ہو رہاہے تو انھوں نے اسے ایک نئے انداز میں پیش کرتے ہوئے اسے اوون میں خشک کرنا شروع کر دیا اور اسے ایرانی بسکٹ کا نام دیا۔

## تیار کرنے کا طریقہ
### اجزاء
نان خطائی تیار کرنے کے لیے درج ذیل اشیاء درکار ہیں:
:سوجی: ایک چوتھائی (ا/4)
:بغیر نمک کا مکھن: تین چوتھائی کپ
:آٹا : سوا کپ
:چینی: آدھا کپ اور ایک چائے کا چمچ پاﺅڈر
:ونیلا: ایک چائے کا چمچ
:الائچی پاؤڈر: آدھے سے تین چوتھائی چائے کا چمچ
:پستے اور بادام: دو چائے کے چمچ پسے ہوئے
:ایک انڈے کی زردی

### پکانے کا طریقہ
عام طور پر جب دس سے بارہ نان خطائی بسکٹ تیار کیے جاتے ہیں تو سب سے پہلے آٹے کو چھان لیا جاتاہے۔ پھر اس آٹے میں چینی، سوجی اور نرم مکھن کو ڈال کر تمام اجزاء کو اچھی طرح مکس کر لیا جاتا ہے۔ اس کے بعد ونیلا، الائچی، پستوں کو اس میں شامل کرکے گوندھ لیا جاتا ہے اور یہ اس وقت تک کیا جاتا ہے جب تک ایک نرم بھربھرا پیڑا نہ بن جائے۔ پھر اسے ایک سائز کے 12 حصوں میں تقسیم کر کے چھوٹے پیڑے بنائے جاتے ہیں اور انھیں ہاتھوں سے دبایا جاتا ہے تاکہ بسکٹ کی شکل اختیا کریں۔ اس کے بعد ان کو 40 سے 50 منٹ تک ریفریجریٹر میں رکھ کر ان کے اوپر انڈے کی زردی ملا دی جاتی ہے اور پھر اوون میں 350 ڈگری کی آنچ پر 12 سے 15 منٹ تک پکایا جاتا ہے۔

## حوالہ جات

زمرہ:بھارتی ایجادات
زمرہ:بھارتی پکوان
زمرہ:برمی پکوان
زمرہ:برمی شیرینی
زمرہ:بسکٹ
زمرہ:بنگالی پکوان
زمرہ:بنگلہ دیشی پکوان
زمرہ:پاکستانی پکوان
زمرہ:پاکستانی شیرینی

زمرہ:مکھنی غذائیں
زمرہ:بھارتی شیرینی
زمرہ:ہلکی غذائیں
پاپوش

تصغیر|خواتین کے زیر استعمال پاپوش

**پاپوش** (Footwear) سے مراد ایسا پہناوا ہے جو پاؤں پر پہنا جاتا ہے، جس کا اصل مقصد ماحول کی سنگینی کے خلاف تحفظ اور زمین کی بناوٹ اور درجہ حرارت سے بچاؤ ہے۔ جوتوں کی شکل میں پاپوش بنیادی طور پر پاؤں کی حفاظت اور چوٹوں سے بچاؤ کا کام کرتے ہیں۔
ثانوی طور پر جوتوں کا استعمال فیشن اور زینت کے لیے بھی کیا جاتا ہے، اس کے علاوہ یہ خاص سماجی حیثیت کو اجاگر کرنے لے لیے بھی استعمال ہوتے ہیں۔
راحت اور سکون کے لیے پاؤں اور پاپوش کے درمیان اکثر جرابوں اور موزوں کا استعمال کیا جاتا ہے۔

## بیرونی روابط

* The history of footwear
* Britannica: clothing and footwear industry

زمرہ:پاپوش

زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:لباس
زمرہ:مکینیکل معیارات
پاپوش نگر

**

**پاپوش نگر** (Paposh Nagar) [[شمالی ناظم آباد ٹاؤن]]، [[کراچی]]، [[سندھ]]، [[پاکستان]] کا ایک نواحی علاقہ ہے۔ 

پاپوش نگر میں متعدد نسلی گروہ آباد ہیں جن میں [[مہاجر قوم]]، [[سندھی لوگ]]، [[کشمیری]]، [[سرائیکی لوگ]]، [[پشتون]]، [[بلوچ قوم|بلوچ]]، [[میمن]]، [[بوہرہ|بوہری]]، [[اسماعیلی]] اور [[مسیحی]] قابل ذکر ہیں۔ 

== [[اشتقاقیات]] ==
علاقے کے نام کی وجہ 1950-1970 کی دہائیوں میں یہاں **پاپوش''' (جوتوں) کے کاروبار کی وجہ سے ہے۔ عباسی شہید ہسپتال کی تعمیر کے بعد اسے ہسپتال کی وجہ سے جانا جانے لگا۔ جوتوں کی ورکشاپس کراچی کے دیگر صنعتی اور تجارتی علاقوں میں منتقل ہو گئی ہیں۔ 

زمرہ:کراچی کے نواحی علاقے
زمرہ:ویکی ڈیٹا سے مختلف مختصر وضاحت
پنجاب قانون ساز اسمبلی

**پنجاب قانون ساز اسمبلی** یا پنجاب ودھان سبھا (ਪੰਜਾਬ ਵਿਧਾਨ ਸਭਾ) پنجاب، بھارت کی یک ایوانی قانون ساز اسمبلی ہے۔ اس وقت اس اسمبلی میں 117  نشستیں ہیں۔ ہر اسمبلی پانچ سالہ مدت کے لیے منتخب ہوتی ہے۔ 6 مارچ 1961 کو اس اسمبلی کا پہلا اجلاس ہوا۔ پنجاب اسمبلی کا جلاس چندی گڑھ میں موجود ودھان بھَوَن میں ہوتا ہے۔

## موجودہ تناسب

## ماضی کے اسپیکر

## ماضی کے ڈپٹی اسپیکر

## سیاسی جماعتیں

### پنجاب اسمبلی کے اراکین جو 2012ء میں منتخب ہوئے
Tیہ فہرست پنجاب اسمبلی کے اراکین کی ہے جو 2012ء میں منتخب ہوئے:

## مزید دیکھیے
*پنجاب قانون ساز اسمبلی انتخابات، 2017ء اگلے اسمبلی انتخابات

## حوالہ جات

زمرہ:پنجاب قانون ساز اسمبلی
زمرہ:ویکی ڈیٹا سے مختلف مختصر وضاحت
زمرہ:یک ایوانی مقننہ
پنجاب اسمبلی

**پنجاب اسمبلی** (Punjab Assembly) کے لیے آپ مندرجہ ذیل صفحات سے رجوع کر سکتے ہیں:

* پنجاب صوبائی اسمبلی - پاکستان
* پنجاب قانون ساز اسمبلی - بھارت
* پنجاب قانون ساز اسمبلی (برطانوی ہند)
پٹیالہ شلوار

230px|تصغیر|پٹیالہ شلوار
**پٹیالہ شلوار** زنانہ لباس کی ایک قسم ہے جو تاریخی طور پر پنجاب کے شہر پٹیالہ کا لباس رہا ہے اور اسی مناسبت سے اس کا نام پڑا۔ پٹیالہ کے قدیم حکمراں طبقے میں اس لباس کو شاہی لباس کا درجہ حاصل تھا۔ پٹیالہ لباس اور پٹھانی لباس ایک دوسرے سے گہری مماثلت رکھتے ہیں البتہ ان دونوں میں بنیادی فرق یہ ہے کہ پٹیالہ شلوار عموماََ زیادہ وسیع ہوتی ہے نیز پٹیالہ لباس میں ققمیصکے دامن چھوٹے ہوتے ہیں۔ پٹیالہ لباس اب کافی متنوع ہو چکا ہے اور اس میں اب مردوں کے لیے بھی ایک قسم کا لباس بنایا جاتا ہے تاہم پرانے وقتوں میں اس طرز پر صرف خواتین کا لباس تیار ہوتا تھا۔

یہ لباس عموماََ ایسے کپڑے سے تیار ہوتا ہے جو انسان کو بھاری نہ لگے یہی وجہ ہے کہ پنجاب اور بھارت کے دیگر شمالی علاقوں میں اسے مقبولیت حاصل ہے، نیز یہ گرمیوں کا بہترین لباس سمجھا جاتا ہے۔ پٹیالہ لباس کو شاہی لباس بھی کہا جاتا ہے کیونکہ پرانے وقتوں میں اسے صرف پٹیالہ کے شاہی خاندانوں کے لوگ پہنا کرتے تھے۔

## مزید دیکھیے
* شلوار قمیض
* پٹیالہ

زمرہ:بھارتی ملبوسات
زمرہ:پنجابی لباس
زمرہ:ویکی ڈیٹا سے مختلف مختصر وضاحت
کلدیپ نیر

**کلدیپ نیر** (14 اگست 1923ء – 23 اگست 2018ء) ایک بھارتی صحافی، کالم نگار، مصنف، انسانی حقوق کے کارکن تھے۔ 14 اگست 1923ء کو پاکستانی شہر سیالکوٹ میں پیدا ہونے والے کلدیپ نیر نے تقسیم کے بعد بھارت منتقل ہونے سے قبل لاہور سے قانون کی ڈگری حاصل کی۔ کلدیپ نیر 1990ء میں برطانیہ میں بھارت کے ہائی کمشنر بھی رہ چکے ہیں۔ 1997ء–2003ء تک بھارتی رکن پارلیمان (راجیہ سبھا) کے رکن رہے۔

## اعزازات
* 2003ء آسٹر اعزاز برائے آزادیٔ صحافت
* 2007ء شہید نیوگی میموریل ایوارڈ فور لائف ٹائم ایچیومینٹ
* 2015ء انھیں صحافت میں ان کی خدمات پر ‘لائیو ٹائم اچیومنٹ ایوارڈ’ سے بھی نوازا گیا۔
## کتابیں
کلدیپ نیر نے 15 کے قریب کتابیں لکھیں، جن میں ‘انڈیا آفٹر نہرو’، ‘ایمرجنگ ری ٹولڈ’ اور ‘بیونڈ دی لائنز’ شامل ہیں۔

## وفات
کلدیپ نیر کا انتقال 95 برس کی عمر میں ہوا۔ وہ کافی عرصہ علیل رہے۔ ان کا انتقال 23 اگست 2018ء جمعرات کی صبح نئی دہلی کے ایک اسپتال میں ہوا۔ انھوں نے سوگواران میں ایک بیوہ اور 2 بیٹوں کو چھوڑا ہے۔

## حوالہ جات

## بیرونی روابط

* Wall at Wagah
* Without Fear – The life & trial of Bhagat Singh

زمرہ:1923ء کی پیدائشیں
زمرہ:2018ء کی وفیات
زمرہ:ادب اور تعلیم کے شعبے میں پدم بھوشن وصول کنندگان
زمرہ:بھارت کے ہائی کمشنر برائے مملکت متحدہ
زمرہ:بھارتی صحافی
زمرہ:بھارتی کالم نگار
زمرہ:بھارتی مرد صحافی
زمرہ:پنجاب (بھارت) کی شخصیات
زمرہ:پنجابی شخصیات
زمرہ:سیالکوٹی شخصیات
زمرہ:فارمین کرسچین کالج کے فضلا
زمرہ:ہندوستانی صحافی
زمرہ:کامنز زمرہ جس کا ربط ویکی ڈیٹا پر ہے
زمرہ:بیسویں صدی کے بھارتی صحافی
زمرہ:ویکی ڈیٹا سے مطابقت رکھنے والی مختصر تفصیل
زمرہ:پنجاب، بھارت کے مصنفین
شیر پنجاب (ہاکی ٹیم)

**شیرِ پنجاب** بھارت کے جالندھر کی ایک ہاکی ٹیم ہے۔ یہ ٹیم عالمی سیریز ہاکی میں شرکت کرتی ہے۔ پربھجوت سنگھ اس ٹیم کی قیادت سنبھالتا ہے اور اس کا کوچ راجیندر سنگھ ہے۔
## ٹیم کی تشکیل
ٹیم کپتان پرابجوت سنگھ مع راجندر سنگھ بطور کوچ۔

## کھیل اور نتائج

### 2012ء سیزن

## شماریات

## حوالہ جات

زمرہ:بھارت میں 2012ء کی تاسیسات
زمرہ:بھارتی پنجاب میں کھیل
زمرہ:جالندھر میں کھیل
زمرہ:2012ء میں قائم ہونے والی تنظیمیں
زمرہ:بھارتی پنجاب میں فیلڈ ہاکی
پنجابی گھاگرا

تصغیر|پنجابی گھاگرا
تصغیر|پنجابی رقص
**پنجابی گھاگرا** () چار حصوں میں بٹا ایک لباس ہے، جسے تیور بھی کہا جاتا ہے۔ روایتی طور پر اس لباس کو خطۂ پنجاب کی خواتین پہنتی ہیں۔ 
اس میں ایک گلوبند (پھولکاری)، کرتا یا کرتی شامل ہیں۔۔ اس کے علاوہ سُتھان یا پنجابی شلوار بھی اسی کا حصہ ہیں۔ جدید دور میں گھاگرا ہریانہ، پاکستانی پنجاب کے دیہی علاقوں اور ہماچل پردیش کے کچھ حصوں میں پہنا جاتا ہے۔ روایتی گِدّھَا رقص کے دوران بھی گھاگرا پہنا جاتا ہے۔

## تاریخ
گھاگرا کا آغاز چنداتَکا میں ہوا جو گپت دور میں ایک مقبول لباس تھا۔چنداتکا مردوں کا نیم پتلون جیسا لباس تھا جو آگے چل کر گھاگرے کی شکل اختیار کرگیا۔ اس کی درمیانی شکل کے بارے میں کہا گیا ہے کہ یہ مردوں اور عورتوں دونوں کے لیے قمیص جیسا ایک لباس تھا جو سینے سے رانوں تک پہنا جاتا تھا۔ چنداتکا ساتویں صدی تک عورتوں کا مقبول لباس رہا۔

## حوالہ جات

زمرہ:بھارتی ثقافت
زمرہ:بھارتی ملبوسات
زمرہ:پاکستانی ثقافت
زمرہ:پاکستانی ملبوسات
زمرہ:پنجابی لباس
چڈی بنیان گینگ

چڈی بنیا ن گینگ یا (کچھا بنیان گینگ) ان منظم جرائم پیشہ گروہ ہیں جو بھارت کے کئی علاقوں میں ملتے ہیں۔ یہ گروہ پرتشدد گروہ ہیں جو صرف زیر جامہ لباس زیب تن کیے حملے کرتے ہیں۔ وہ اکثر چہرے ڈھانپ کر واردات کرتے ہیں جبکہ اپنے جسم پر تیل یا کوئی لیس دار مواد ملتے ہیں جس سے انھیں پکڑنا مشکل ہوجاتا ہے۔
## طریقہ واردات

یہ 5 سے 8 مختلف گروہوں میں بٹ کر  دن کے اوقات میں بھکاریوں کے روپ میں بس اڈوں، خالی پلاٹوں یا علاقوں میں مناسب شکار کی تلاشن کرتے ہیں رات ہوتے ہی یہ گھروں میں حملہ کرتے ہیں اور موقع پر فرار ہوجاتے ہیں۔

یہ لوگ اپنے شکار لوگوں کو باندھ دیا کرتے ہیں اور مزاحمت پر قتل سے بھی دریغ نہیں کرتے بسا اوقات اسی گھر میں ہی کھانا کھاتے ہیں جبکہ رسم کے طور پر اس  شکار گھر میں اپنے فضلے چھوڑ جاتے ہیں۔ انھوں نے کئی مندروں کو بی نشانہ بنایا ہے جبکہ کبھی یہ کرائے کے کار بھی استعمال کرتے ہیں۔ یہ لوگ ڈنڈے، چھری اور آتشی اسلحے سے لیس ہوتے ہیں۔
## شناخت

## واقعات

## گرفتاریاں

## حوالہ جات

## مزید دیکھیے
* کالا کچھا گینگ

زمرہ:بھارتی پنجاب میں جرائم
زمرہ:بھارت میں منظم جرائم گروہ
سکھ تہواروں کی فہرست

ذیل میں سکھ تہواروں کی فہرست ہے جنھیں سکھ مذہب سے تعلق رکھنے والے افراد مناتے ہیں۔

## دیگر سکھ تہوار
درج بالا تہواروں کے علاوہ مزید کچھ تہوار (تقریباً 45) ایسے ہیں جو بعض مخصوص علاقوں میں چھوٹے پیمانے پر منائے جاتے ہیں۔ ایسے تہواروں میں پرکاش اتسو (دیگر آٹھ گروؤں کے یوم پیدائش)، گروگڑی دیوس، جیوتی جوت دیوس (دوسرے سکھ گروؤں کی برسی)، پتنگوں کا بسنت تہوار جو وڈالی گاؤں (جہاں گرو گروبند سنگھ 1595ء میں پیدا ہوئے تھے) کے چہراتر صاحب کے گردوارہ میں منایا جاتا ہے، وغیرہ۔ سکھ اپنے تمام تہواروں میں گردوارہ میں جمع ہو کر گرو گرنتھ صاحب کی تعظیم بجا لاتے ہیں، گربانی اور کیرتن سنتے اور پاٹھ پڑھتے ہیں۔

نیز مقامی طور پر کچھ میلے لگتے ہیں جن کی تاریخی اہمیت سکھوں کے نزدیک مسلم ہے اور ہزاروں کی تعداد میں سکھ ان میلوں میں کھنچے چلے آتے ہیں۔ ان میں بعض اہم میلے حسب ذیل ہیں:
* فتح گڑھ صاحب میں گرو گوبند سنگھ کے چھوٹے صاحبزادے کا قتل۔
* چمکور کی جنگ اور گرو گوبند سنگھ کے بڑے صاحبزادے کا قتل۔
* گرو گوبند سنگھ کے چالیس جانبازوں کا قتل جو مغلوں کی ایک بڑی فوج سے مکتسر کے مقام پر انتہائی بے جگری سے لڑے تھے، گرو گوبند سنگھ نے ان کے متعلق خوش خبری دی کہ ان جانبازوں نے نجات حاصل کر لی ہے۔ ہر سال سری مکتسر صاحب میں میلہ ماگھی اسی واقعہ کی یاد میں لگایا جاتا ہے۔

## حوالہ جات

زمرہ:بھارت میں تہواروں کی فہرستیں
زمرہ:پاکستانی تہواروں کی فہرستیں
زمرہ:سکھ تہوار
زمرہ:مذہبی تہواروں کی فہرستیں
زمرہ:ویکی ڈیٹا سے مختلف مختصر وضاحت
گدا (رقص)

تصغیر|بائیں|لڑکیاں گدا رقص کررہی ہیں
تصغیر|100px|پنجابی گِدّھا کی رقاصہ
گدا (، ) بھارت اور پاکستان کے خطۂ پنجاب کی عورتوں کا ایک مقبول لوک ناچ ہے۔ اس رقص کو عمومًا قدیم جھومر رقصوں کا حصہ سمجھا جاتا ہے اور یہ بھنگڑا ہی کی طرح توانائی خرچ کرواتا ہے؛ اس کے ساتھ ساتھ یہ خواتین کی لوچ، لچک اور زنانہ زینت کو تخلیقی انداز سے پیش کرتا ہے۔ عورتیں اس رقص کو تہواروں اور سماجی تقاریب کے مواقع پر پیش کرتی ہیں۔

## حوالہ جات

زمرہ:پنجاب کے لوک رقص
زمرہ:ویکی ڈیٹا سے مختلف مختصر وضاحت
زمرہ:بھارت میں رقص
زمرہ:لوک رقص
زمرہ:پنجاب قبل از تقسیم
زمرہ:پنجاب (بھارت)
بانتوا

**بانتوا** () کاٹھیاواڑ میں موجود ایک چھوٹا سا قصبہ ہے جو بھارتی ریاست گجرات میں واقع ہے۔ 2001ء میں بانٹوا کی آبادی 15,216 افراد پر مشتمل تھی۔ 1947ء سے قبل یہ نوابی ریاست بانٹوا مناودار کا حصہ تھا۔ بانٹوا کی 52 فیصد آبادی مردوں جبکہ 48 فیصد آبادی خواتین پر مشتمل ہے اور شرح تعلیم 69 فیصد ہے۔ 

## قابل ذکر شخصیات
* عبد الستار ایدھی
* بلقیس ایدھی
* کھتری عصمت علی پٹیل 

زمرہ:جوناگڑھ ضلع کے شہر اور قصبات
زمرہ:میمن
ظہرانہ

تصغیر|ظہرانہ

**ظہرانہ** (Lunch) ایک نسبتا ہلکا کھانا ہے جو عام طور پر دوپہر میں کھایا جاتا ہے۔
تاہم تہذیبوں اور موسم کے اعتبار سے یہ مختلف ہو سکتا ہے۔

## حوالہ جات

زمرہ:ظہرانہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:خوراکیں
زمرہ:ہسپانوی پکوان
عشائیہ

تصغیر|عشائیہ
**عشائیہ** سے مراد شام یا رات کو کھایا جانے والا اہم کھانا ہے۔

تاہم **ڈنر**  سے عام طور پر مراد (عشائیہ سے نہیں) دن کا سب سے اہم کھانا ہے جو دوپہر یا شام کا کھانا ہو سکتا ہے۔ ثقافت کے لحاظ سے **ڈنر** کی اصطلاح کے مختلف معنی ہو سکتے ہیں، جو دن کے کسی بھی وقت اور کسی بھی حجم کا کھانا ہو سکتا ہے۔
شام کے کھانے کے طور پر معنی، جو عام طور پر دن کا سب سے بڑا کھانا ہوتا ہے انگریزی بولنے والی دنیا کے بہت سے حصوں میں ایک معیار بن رہا ہے۔

## حوالہ جات

## بیرونی روابط

* "Dinner" definition from Cambridge.org
* Wikibooks Cookbook
* BBC article on history of dinner

زمرہ:عشائیہ
زمرہ:طعام
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
سورج گرہن 13 ستمبر 2015ء

## کوائف سورج گرہن
متناسق عالمی وقت کے مطابق مکمل گرہن صبح 6 بج کر 55 منٹ 19 سیکنڈ پر واقع ہوا۔

## گذشتہ واقع ہونے والا سورج گرہن
اِسی نوعیت کا جزوی سورج گرہن 2 ستمبر 1997ء کو واقع ہوا تھا۔

## آئندہ واقع ہونے والا سورج گرہن
اِسی نوعیت کا جزوی سورج گرہن آئندہ 23 ستمبر 2033ء کو واقع ہوگا۔

## یہ گرہن جن ممالک میں نظر آیا
* انگولہ کے شہر : لوبانگو اور نامیبے۔
* بوٹسوانا کے شہر : فرانسس ٹاؤن، گبرون، غنزی، ماون، تشابونگ۔
* جزائر کرگولن کے دار الحکومت پورٹ آکس فرانسس۔* لیسوتھو کا شہر ماسیرو۔* مڈغاسکر کے شہر اینٹانانیریو، آنتسیرابے، فیانارانتسوا، تولیارا۔
* ملاوی کا شہر بلانتیئر۔
* موزمبیق کے شہروں : بیئرا، موزمبیق، شیمویو، گوروای، انہامبان، ماپوتو، کیلیمانی، شای-شای۔
* نمیبیا کے شہر : کیتمانشوپ، روندو، والوس بے۔
* سینٹ-ڈینس، رانوں۔

## سورج گرہن کے نقشے

## حوالہ جات

زمرہ:2015ء میں سائنس
زمرہ:اکیسویں صدی کے سورج گرہن
زمرہ:جزوی سورج گرہن
زمرہ:ستمبر 2015ء کی سرگرمیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:سورج گرہن
سائیں اختر لاہوری

**سائیں اختر لاہوری** (وفات: 6 جنوری، 2008ء) پاکستان سے تعلق رکھنے والے پنجابی زبان کے معروف شاعر تھے۔

## حالات زندگی
سائیں اختر لاہوری استاد دامن کے شاگرد تھے اور انہی کی طرح عوامی شعرا میں شمار ہوتے تھے۔ ان کی نظم *اللہ میاں تھلے آ * ان کی شناخت تھی اور اسی نام سے ان کا مجموعہ کلام بھی اشاعت پزیر ہوا۔ ان کا ایک اور مجموعہ *میرے لاہور دے ویکھ نظارے * کے نام سے اشاعت پزیر ہوا۔

## تصانیف
* اللہ میاں تھلے آ (شعری مجموعہ)
* میرے لاہور دے ویکھ نظارے (شعری مجموعہ)

## وفات
سائیں اختر لاہوری 6 جنوری، 2008ء کو لاہور، پاکستان میں وفات پا گئے۔ وہ برکت ٹاؤن، شاہدرہ لاہور کے قبرستان میں آسودۂ خاک ہیں۔

## حوالہ جات

زمرہ:2008ء کی وفیات
زمرہ:بیسویں صدی کے پاکستانی شعرا
زمرہ:پاکستانی مسلم شخصیات
زمرہ:پنجابی شخصیات
زمرہ:پنجابی زبان کے شعرا
زمرہ:لاہور کے شعرا
عبد الجلیل فریدی

ڈاکٹر عبد الجلیل فریدی نے 1968 میں اتر پردیش میں ایک مسلمان سیاسی جماعت آل انڈیا مسلم مجلس کی بنیاد رکھی۔

## سیاسی کیریئر کا آغاز
ڈاکٹر عبد الجلیل فریدی نے اپنی عملی زندگی کا آغاز ایک طبیب کی حیثیت سے کیا لیکن جلد ہی وہ تحریک آزادی اور پھر سیاست کی طرف مائل ہو گئے۔ انیس سو اکیاون میں انھوں نے پرجا سوشلسٹ پارٹی میں شمولیت اختیار کی اور طویل عرصے تک اس سے وابستہ رہے۔ وہ اتر پردیش قانون ساز کونسل میں اپنی پارٹی کے پارلیمانی لیڈر بھی رہے۔ تاہم انیس سو ساٹھ کی دہائی میں انھوں نے کچھ سیاسی اختلافات کی بنا پر اس جماعت کو خیرباد کہہ دیا۔ وہ جواہر لعل نہرو کی پالیسیوں سے متاثر تھے اور ملک میں ایک ایسا سیاسی نظام چاہتے تھے جہاں اقلیتوں اور پسماندہ طبقات کو برابر کے حقوق حاصل ہوں۔

## مسلم مجلس مشاورت اور دیگر خدمات
انیس سو چونسٹھ میں ڈاکٹر فریدی نے بہار سے تعلق رکھنے والے کانگریسی رہنما سید محمود کے ساتھ مل کر آل انڈیا مسلم مجلس مشاورت کی بنیاد رکھی جو مختلف مسلم تنظیموں کا ایک متحدہ پلیٹ فارم تھا۔ انیس سو اڑسٹھ میں جب متحدہ ودھایک دل میں پھوٹ پڑی تو انھوں نے آل انڈیا مسلم مجلس نامی اپنی سیاسی جماعت تشکیل دی۔ اسی سال انھوں نے دلتوں اور مسلمانوں کے اتحاد کے لیے ایک تاریخی اجلاس کی قیادت کی جس میں پیریار اور دیگر بڑے دلت رہنماؤں نے شرکت کی۔ دسمبر انیس سو اکہتر میں انھوں نے نئی دہلی میں آل انڈیا مسلم پولیٹیکل کنونشن کی صدارت بھی کی جس سے ان کی سیاسی بصیرت کا اندازہ ہوتا ہے۔

## اعزازات
ڈاکٹر فریدی کا انتقال انیس مئی انیس سو چوہتر کو ہوا لیکن ان کی خدمات کا سلسلہ ان کی وفات کے بعد بھی جاری رہا۔ ان کی علمی اور سماجی خدمات کے اعتراف میں یونائیٹڈ مسلم آف انڈیا اور اردو ڈیویلپمنٹ آرگنائزیشن کی جانب سے انیس سو ستانوے سے ہر سال یوم اردو کے موقع پر ڈاکٹر عبد الجلیل فریدی لائف ٹائم اچیومنٹ ایوارڈ دیا گیا۔ اس کے علاوہ دو ہزار بائیس میں آل انڈیا مسلم مجلس مشاورت نے بھی انھیں لائف ٹائم اچیومنٹ ایوارڈ سے نوازا۔
آل انڈیا مسلم مجلس

**آل انڈیا مسلم مجلس** ایک سیاسی جماعت ہے جس کی بنیاد اترپردیش میں 1968 میں ڈاکٹرعبدالجلیل فریدی نے رکھی۔ 

زمرہ:1968 میں قائم کی گئیں سیاسی جماعتیں
زمرہ:اترپردیش کی سیاسی جماعتیں
زمرہ:بھارت کی اسلامی سیاسی جماعتیں
زمرہ:بھارت میں 1968ء کی تاسیسات
زمرہ:1968ء میں قائم ہونے والی اسلامی تنظیمیں
صادق نسیم

**صادق نسیم** (پیدائش: 23 ستمبر، 1923ء - وفات: 6 جون، 2008ء) پاکستان سے تعلق رکھنے والے اردو اور پنجابی زبان کے معروف شاعر تھے۔

## حالات زندگی
سردار غلام صادق خان، قلمی نام صادق نسیم 24 ستمبر 1924ء کو موضع خرم، ٹیکسلا، ضلع راولپنڈی، برطانوی ہندوستان (موجودہ پاکستان) میں پیدا ہوئے۔ انھوں نے تحریک پاکستان میں فعال حصہ لیا۔ والد سے فارسی پڑھی۔ بی اے تک تعلیم حاصل کی۔ تقسیم ہند کے بعد انھوں نے خاندانی روایت کے مطابق پاک فوج میں شمولیت اختیار کی اور میجر کے عہدے سے ریٹائر ہوئے۔

## تصانیف
* ریگِ رواں (غزلیات )
* حرفِ صادق(غزلیات ) 
* روشنی چراغوں کی‘ (شخصی خاکے)،
* ’انتخاب صادق‘(شعری مجموعہ)،
* ’خاک مدینہ ونجف‘، ’نعت ومنقبت‘ (غیر مطبوعہ)۔

## وفات
صادق نسیم 6 جون، 2008ء کو لاہور، پاکستان میں وفات پا گئے۔ وہ راولپنڈی کے فوجی قبرستان میں آسودۂ خاک ہیں۔

## حوالہ جات

زمرہ:1923ء کی پیدائشیں
زمرہ:2008ء کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مسلم شخصیات
زمرہ:پنجابی شخصیات
زمرہ:پنجابی زبان کے شعرا
زمرہ:لاہور کے شعرا
آغا سہیل

** ڈاکٹر آغا سہیل** (پیدائش: 6 جون، 1933ء - وفات: 26 فروری، 2009ء) پاکستان سے تعلق رکھنے و الے اردو کے ممتاز افسانہ نگار، ناول نگار، نقاد اور محقق تھے۔

## حالات زندگی
ڈاکٹر محمد آغا سہیل 6 جون، 1933ء کو لکھنؤ، اترپردیش، برطانوی ہندوستان میں ایرانی النسل خاندان میں پیدا ہوئے۔ ان کے والد کا نام آغا محمد صادق تھا اور وہ صادق علی خاں کے نام سے مشہور تھے۔ آغا سہیل کی اہلیہ حشمت آرا بیگم کا تعلق آصف الدولہ حاکم اودھ کے خانوادے سے تھا۔ ۔ تقسیم ہند کے بعد کے بعد انھوں نے لاہور میں سکونت اختیار کی۔ انھوں نے *دبستان ِ لکھنؤ کے داستانوی اَدب کا ارتقا* کے موضوع پر پی ایچ ڈی کی ڈگری حاصل کی۔ ڈاکٹر آغا سہیل کے ناول *کوچۂ جاناں * اور *کہانی عہدِ زوال کی*، افسانوی مجموعے *بدلتا ہے رنگ آسماں *، *شہر نا پرساں *، *تل برابر آسمان*، *اگن کنڈلی* اور *بوند بوند پانی* کے نام سے اور خود نوشت سوانح عمری *خاک کے پردے * کے نام سے اشاعت پزیر ہوئی۔

## تصانیف
* کہانی عہد زوال کی
* غبار کوچۂ جاناں
* افق تا بہ افق
* خاک کے پردے
* اَدب اور عصری حسّیت
* دبستان ِ لکھنؤ کے داستانوی اَدب کا ارتقا
* اُردو لسانیات کا مختصر خاکہ
* اگن کنڈلی
* معارف سہیل
* شہر ناپرساں
* تل برابر آسمان
* بوند بوند پانی
* بدلتا ہے رنگ آسماں

## وفات
ڈاکٹر آغا سہیل 26 فروری، 2009ء کو لاہور، پاکستان میں وفات پا گئے۔ وہ لاہور میں قبرستان گلستان فردوسیہ میں آسودۂ خاک ہیں۔ إِنَّا لِلَّٰهِ وَإِنَّا إِلَيْهِ رَاجِعُونَ۔ ‎

## حوالہ جات

زمرہ:1933ء کی پیدائشیں
زمرہ:2009ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:اردو محققین
زمرہ:اردو ناول نگار
زمرہ:پاکستانی ادبی نقاد
زمرہ:پاکستانی اردو مصنفین
زمرہ:پاکستانی محققین
زمرہ:پاکستانی مسلم شخصیات
زمرہ:لاہور کے مصنفین
اسم مفعول

**اسم مفعول** ایسا اسم جو اُس شخص یا چیز کو ظاہر کرے جس پر کوئی فعل (کام) واقع ہوا ہو اسم مفعول کہلاتا ہے۔

یا

جو اسم کسی شخص، چیز یا جگہ کی طرف اشارہ کرے جس پر کوئی فعل یعنی کام واقع ہوا ہو اُسے اسم مفعول کہا جاتا ہے۔

### مثالیں
دیکھنا سے دیکھا ہوا، سونا سے سویا ہوا، رونا سے رویا ہوا، جاگنا سے جاگا ہوا، پڑھنا سے پڑھا ہوا، سُننا سے سُنا ہوا، وغیرہ۔

اللہ مظلوم کی مدد کرتا ہے، وقت پر بویا گیا بیج آخر پھل دیتا ہے، رکھی ہوئی چیز کام آجاتی ہے، اِن جملوں میں مظلوم، بویا ہوا، رکھی ہوئی اسم مفعول ہیں۔1.شیخ بدین نے سانپ مار دیا۔ اس جملے میں شیخ بدین فاعل (کام کرنے والا) ہے اور سانپ (اسم مفعول) ہے.

## عربی کے اسم مفعول
عربی میں جو الفاظ مفعول کے وزن پر آتے ہیں، اسم مفعول کے طور پر استعمال ہوتے ہیں۔

مثالیں 

مظلوم، مقتول، مخلوق، مقروض، مدفون وغیرہ

## اقسام

اسم مفعول کی دو اقسام ہیں

1۔ اسم مفعول قیاسی

2۔ اسم مفعول سماعی

### اسم مفعول قیاسی
ایسا اسم جو قاعدے کے مطابق مصدر سے بنا ہو اسم مفعول قیاسی کہلاتا ہے۔

یا

ایسا اسم جو مقررہ قاعدے کے مطابق بنایا جائے اُسے اسم مفعول قیاسی کہتے ہیں اور اِس اسم کے بنانے کا طریقہ یہ ہے کہ ماضی مطلق کے بعد لفظ ”ہوا“ بڑھا لیتے ہیں۔

مثالیں 

کھانا سے کھایا ہوا، سونا سے سویا ہوا، جاگنا سے جاگا ہوا، رکھنا سے رکھا ہوا، پڑھنا سے پڑھا ہوا، وغیرہ

### اسم مفعول سماعی
ایسا اسم جو مصدر سے کسی قاعدے کے مطابق نہ بنے بلکہ اہلِ زبان سے سننے میں آیا ہو اُسے اسم مفعول سماعی کہتے ہیں۔ سماعی کے معنی سنا ہوا کے ہوتے ہیں۔

یا

ایسا اسم جو کسی قاعدے کے مطابق نہ بنا ہو بلکہ جس طرح اہلِ زبان سے سنا ہو اسی طرح استعمال ہو اسے اسم مفعول سماعی کہتے ہیں۔

مثالیں 

دِل جلا، دُم کٹا، بیاہتا، مظلوم، وغیرہ

#### فارسی کے اسم مفعول سماعی

دیدہ (دیکھا ہوا)، شنیدہ (سنا ہوا)، آموختہ (سیکھا ہوا) وغیرہ

#### عربی کے اسم مفعول سماعی

مفعول کے وزن پر، مقتول، مظلوم، مکتوب، محکوم، مخلوق وغیرہ

## مفعول اور اسم مفعول میں فرق

### مفعول

مفعول ہمیشہ جامد ہوتا ہے اور اُس چیز کا نام ہوتا ہے جس پر کوئی فعل (کام) واقع ہوا ہو۔ جیسے عرفان نے اخبار پڑھا، فصیح نے خط لکھا، ثاقب نے کتاب پڑھی، اِن جملوں میں اخبار، خط اور کتاب مفعول ہیں۔

### اسم مفعول

اسم مفعول ہمیشہ قاعدے کے مطابق مصدر سے بنا ہوتا ہے۔ جیسے سونا سے سویا ہوا، کھانا سے کھایا ہوا، پڑھنا سے پڑھا ہوا وغیرہ، عربی میں مفعول کے وزن پر آتا ہے : مظلوم، مخلوق، مکتوب وغیرہ یا پھر فارسی مصدر سے بنتا ہے جیسے شنیدن سے شنیدہ، آموختن سے آموختہ وغیرہ۔

## حوالہ جات

زمرہ:اردو قواعد
زمرہ:عربی الفاظ اور جملے
زمرہ:عربی صرف و نحو
دسمبر 2016ء میں وفیات

مندرجہ ذیل فہرست **2016ء کی قابل ذکر وفیات** پر مشتمل ہے۔

ہر دن کے لیے الگ سرخی دیں، جس کی ترتیب الفبائی بلحاظ اصل نام ہو۔ ایک عام اندراج کے لیے مندرجہ ذیل ترتیب میں معلومات دیں:
* نام، عمر، ملک جس کا شہری ہے اور وجہ معروفیت، وجہ وفات، حوالہ۔

### 13 دسمبر
* تھامس شلنگ، 95 سال، امریکی ماہر معاشیات اور پروفیسر، نوبل انعام یافتہ (2005)، کولہے کی تکلیف سے ۔

### 7 دسمبر
* جنید جمشید، 52 سال، پاکستانی گلوکار، ٹیلی ویژن میزبان، حادثہ پی آئی اے پرواز 661۔

### 5 دسمبر
* جے للتا، 68 سال، بھارتی سیاست دان اور اداکارہ، وزیر اعلیٰ (1991–1996، 2001، 2002–2006، 2011–2014، سنہ 2015ء)، دل کا دورہ۔

### 3 دسمبر
* بیکل اتساہی، 88 سال، بھارتی شاعر اور سیاست دان، ایم پیراجیہ سبھا (1986–1992)، دماغ کی رگ پھٹ گئی۔
## قریب کے مہینوں میں

* جون 2016ء میں وفیات
* مئی 2016ء میں وفیات
* اپریل 2016ء میں وفیات

* مارچ 2016ء میں وفیات
* فروری 2016ء میں وفیات
* جنوری 2016ء میں وفیات

## مزید دیکھیے

* 2015ء کی وفیات
* 2014ء کی وفیات
* 2013ء کی وفیات
* 2012ء کی وفیات
* 2011ء کی وفیات
* 2010ء کی وفیات
* 2009ء کی وفیات
* 2008ء کی وفیات

* 2007ء کی وفیات
* 2006ء کی وفیات
* 2005ء کی وفیات
* 2004ء کی وفیات
* 2003ء کی وفیات
* 2002ء کی وفیات
* 2001ء کی وفیات
* 2000ء کی وفیات

* 1999ء کی وفیات
* 1998ء کی وفیات
* 1997ء کی وفیات
* 1996ء کی وفیات
* 1995ء کی وفیات
* 1994ء کی وفیات
* 1993ء کی وفیات
* 1992ء کی وفیات

* 1991ء کی وفیات
* 1990ء کی وفیات
* 1989ء کی وفیات
* 1988ء کی وفیات
* 1987ء کی وفیات
* 1986ء کی وفیات
* 1985ء کی وفیات
* 1984ء کی وفیات

## حوالہ جات

## بیرونی روابط
* ''The Guardian''، UK obituaries
* ''The Telegraph'' obituaries
* Obituaries, ''Chicago Tribune''
* Obituaries, ''Los Angeles Times''
* ''نیو یارک ٹائمز''، US obituaries
* ''واشنگٹن پوسٹ'' obituaries
* ''The Sydney Morning Herald''، Australian obituaries

زمرہ:2016ء سے متعلقہ فہرستیں
زمرہ:2016ء کی وفیات
زمرہ:دسمبر 2016ء کی سرگرمیاں
زمرہ:دسمبر کی وفیات
زمرہ:دسمبر
خدمت خلق

**خدمت خلق** (Social work) افراد اور معاشرے کی فلاح و بہبود کے لیے کوشش ہے۔
یہ سماجی تبدیلی، ترقی، ہم آہنگی اور عطائے اختیار کو فروغ دینے میں معاون ہو سکتا ہے۔ خدمت خلق کرنے والے افراد کو سماجی کارکن بھی کہا جاتا ہے۔

## حوالہ جات

زمرہ:اجتماعی خدمت

زمرہ:حکومتی ایجنسیاں
زمرہ:درسی علوم
زمرہ:دیوانی ملازمتیں
زمرہ:عمومی ادارے
زمرہ:قانون ساز
زمرہ:مناصب اقتدار
زمرہ:انتظام
زمرہ:کرداری علوم
زمرہ:نفسیات کی شاخیں
زمرہ:معاشرتی علوم
زمرہ:ویکی ڈیٹا سے مطابقت رکھنے والی مختصر تفصیل
زمرہ:نگہداشت صحت کے پیشے
زمرہ:عمرانیات
زمرہ:نفاذ قانون
زمرہ:ادارے
زمرہ:حکومتی شعبے
زمرہ:معاشرتی تدابیر
زمرہ:معذوری
زمرہ:کتب
بانٹوا مناودار

**بانٹوا مناودار** (Bantva Manavadar) یا **[[ریاست مناودار]]** (Manavadar State)
() ہندوستان میں برطانوی راج کے دوران ایک نوابی ریاست تھی۔ یہ کاٹھیاواڑ، گجرات میں واقع تھی۔ اس کا رقبہ اندازہ 574 مربع کلومیٹر اور آبادی 1941ء میں 26,209 نفوس پر مشتمل تھی۔

## حوالہ جات

## بیرونی روابط

زمرہ:اٹھارویں صدی میں قائم ہونے والے ممالک اور علاقے
زمرہ:بھارت میں 1947ء کی تحلیلات
زمرہ:پشتون شاہی سلاسل
زمرہ:تاریخ گجرات
زمرہ:جوناگڑھ ضلع
زمرہ:کامنز زمرہ جس کا ربط ویکی ڈیٹا پر ہے
زمرہ:گجرات کی نوابی ریاستیں
زمرہ:ویکی ڈیٹا سے مختلف مختصر وضاحت
زمرہ:ہندستان کی مسلم نوابی ریاستیں
زمرہ:ہندستان کی نوابی ریاستیں
زمرہ:1733ء میں قائم ہونے والے ممالک اور علاقے
زمرہ:1760ء میں قائم ہونے والے ممالک اور علاقے
زمرہ:1947ء میں تحلیل ہونے والی ریاستیں اور عملداریاں